pythainlp/thailaw-v1.0 huggingface dataset:
ที่ นร 1004/ว 20                                                                   

สํานักงาน ก.พ.

ถนนพิษณุโลก กทม. 10300

2 มิถุนายน 2553

 

เรื่อง     วุฒิที ก.พ.กําหนดให้คัดเลือกเพื่อบรรจุบุคคลเข้ารับราชการในปีงบประมาณ พ.ศ.2553 – พ.ศ. 2554

เรียน    (กระทรวง กรม และจังหวัด)

อ้างถึง   1. หนังสือสํานักงาน ก.พ. ที นร 1004.1/ว 7 ลงวันที่ 25 กันยายน 2551

             2. หนังสือสํานักงาน ก.พ. ที นร 1004.1/ว 16 ลงวันที่ 28 กันยายน 2549

สิ่งที่ส่งมาด้วย    1. รายชื่อวุฒิที ก.พ. กําหนดให้คัดเลือกเพื่อบรรจุบุคคลเข้ารับราชการในปีงบประมาณ พ.ศ. 2553 – พ.ศ. 2554

            2. แบบรายงานการคัดเลือกเพื่อบรรจุบุคคลเข้ารับราชการ

           3. คําอธิบายรายละเอียดวุฒิที ก.พ. กําหนด


อื่นๆ -           ตามหนังสือที่อ้างถึง 1 ก.พ. ได้กําหนดให้ส่วนราชการอาจคัดเลือกบรรจุบุคคลซึ่งสําเร็จการศึกษาในวุฒิที่ ก.พ. กําหนด เข้ารับราชการเป็นข้าราชการพลเรือนสามัญตามหลักเกณฑ์ วิธีการ และเงือนไขทีกําหนดในหนังสือที่อ้างถึง 2 ต่อไปจนกว่า ก.พ. จะกําหนดหลักเกณฑ์ วิธีการ และเงื่อนไขการคัดเลือกเพื่อบรรจุบุคคลเข้ารับราชการตามมาตรา 55 แห่งพระราชบัญญัติระเบียบข้าราชการพลเรือน พ.ศ. 2551 มาเพื่อถือปฏิบัติแทน ความแจ้งแล้ว นั้น

          บัดนี้ ก.พ. ได้พิจารณากําหนดหลักเกณฑ์ วิธีการ และเงื่อนไขตามนัยมาตรา 55 แห่งพระราชบัญญัติระเบียบข้าราชการพลเรือน พ.ศ. 2551 แล้ว จึงให้ยกเลิกมติ ก.พ. ตามหนังสือที่อ้างถึง 1 และ 2 และให้ส่วนราชการอาจคัดเลือกบรรจุบุคคลเข้ารับราชการเป็นข้าราชการพลเรือนสามัญ และแต่งตั้งให้ดํารงตําแหน่งในปีงบประมาณ พ.ศ. 2553 – พ.ศ. 2554 ตามหลักเกณฑ์ วิธีการ และเงื่อนไขที ก.พ. กําหนด ดังนี้

          1. ส่วนราชการอาจคัดเลือกบรรจุบุคคลผู้ซึ่งสําเร็จการศึกษาในวุฒิที ก.พ. กําหนดตามสิ่งที่ส่งมาด้วย 1

          2. การคัดเลือกให้ดําเนินการตามหลักเกณฑ์และวิธีการคัดเลือกเพื่อบรรจุบุคคลเข้ารับราชการตามหนังสือสํานักงาน ก.พ. ที นร 1004.1/ว 16 ลงวันที่ 11 ธันวาคม 2551 โดยบรรจุและแต่งตั้งให้แล้วเสร็จภายในวันที 30 กันยายน 2554

          3. วุฒิที่จะคัดเลือกเพื่อบรรจุและแต่งตั้งต้องเป็นคุณสมบัติเฉพาะสําหรับตําแหน่งของตําแหน่งที่จะบรรจุและแต่งตั้ง

          4. เมื่อได้ดําเนินการคัดเลือกเสร็จสิ้นแล้วในแต่ละครั้ง ให้รายงานผลการคัดเลือกเพื่อบรรจุบุคคลเข้ารับราชการไปยังสํานักงาน ก.พ. ทุกครั้งตามแบบรายงาน ตามสิ่งที่ส่งมาด้วย 2

          5. การใดที่ได้ดําเนินการไปแล้วหรืออยู่ระหว่างดําเนินการตามหลักเกณฑ์ วิธีการ และเงื่อนไขที่ใช้บังคับอยู่เดิมก่อนวันทีหลักเกณฑ์ วิธีการ และเงื่อนไขนี้ใช้บังคับ ก็ให้ดําเนินการตามหลักเกณฑ์ วิธีการ และเงื่อนไขเดิมนั้นต่อไปจนกว่าจะเสร็จ ส่วนกรณีที่ส่วนราชการได้ดําเนินการคัดเลือกและขึ้นบัญชีผู้ได้รับการคัดเลือกไว้แล้ว ก็ให้สามารถนําบัญชีผู้ได้รับการคัดเลือกดังกล่าวมาใช้เพื่อดําเนินการบรรจุและแต่งตั้งได้จนกว่าจะครบกําหนดอายุบัญชีที่ได้ประกาศไว้แต่จะต้องดําเนินการให้เสร็จสิ้นภายในอายุบัญชีดังกล่าวด้วย

          ทั้งนี้ ส่วนราชการที่จะดําเนินการคัดเลือกควรศึกษาและทําความเข้าใจเกี่ยวกับคําอธิบายรายละเอียดวุฒิที ก.พ. กําหนดตามสิ่งที่ส่งมาด้วย 3 เพื่อจะได้ดําเนินการได้อย่างถูกต้องต่อไป

          จึงเรียนมาเพื่อโปรดทราบและถือปฏิบัติต่อไป ทั้งนี้ ได้แจ้งให้กรมและจังหวัดทราบด้วยแล้ว


ผู้มีอํานาจลงนาม - ขอแสดงความนับถือ

 

(นางเบญจวรรณ สร่างนิทร)

เลขาธิการ ก.พ.


อื่นๆ - ศูนย์สรรหาและเลือกสรร

โทร. 0 2547 1941 - 1948

โทรสาร 0 2547 1954
ที่ นร 1008/ว 29                                                                      

สํานักงาน ก.พ.

ถนนพิษณุโลก กทม. 10300

22 พฤศจิกายน 2554

 

เรื่อง     หลักเกณฑ์และเงื่อนไขการกําหนดตําแหน่งประเภทวิชาการ

เรียน    (เวียนกระทรวง กรม และจังหวัด)

อ้างถึง   1. หนังสือสํานักงาน ก.พ. ที่ นร 1008/ว 17 ลงวันที่ 2 กรกฎาคม 2552

             2. หนังสือสํานักงาน ก.พ. ที่ นร 1008/ว 25 ลงวันที่ 21 กันยายน 2552

             3. หนังสือสํานักงาน ก.พ. ที่ นร 1008/ว 40 ลงวันที่ 30 กันยายน 2553

             4. หนังสือสํานักงาน ก.พ. ที่ นร 1008/ว 17 ลงวันที่ 30 มิถุนายน 2554

สิ่งที่ส่งมาด้วย    1. หลักเกณฑ์และเงื่อนไขการกําหนดตําแหน่งประเภทวิชาการ ระดับเชี่ยวชาญด้านการบริหารทรัพยากรบุคคล ระดับกระทรวง

            2. หลักเกณฑ์และเงื่อนไขการกําหนดตําแหน่งประเภทวิชาการ ระดับเชี่ยวชาญด้านการบริหารทรัพยากรบุคคล ระดับกรม

            3. หลักเกณฑ์และเงื่อนไขการกําหนดตําแหน่งประเภทวิชาการ ระดับเชี่ยวชาญ ด้านการตรวจสอบภายใน ระดับกรม

            4. หลักเกณฑ์และเงื่อนไขการกําหนดตําแหน่งนักวิชาการตรวจสอบภายใน


อื่นๆ -           ตามหนังสือที่อ้างถึง 1 - 4 แจ้งมติ ก.พ. กําหนดหลักเกณฑ์และเงื่อนไขการกําหนดตําแหน่งประเภทบริหาร ประเภทอํานวยการ และประเภททั่วไป รวมทั้งหลักเกณฑ์อื่น ๆ และตารางแสดงค่าตอบแทนเฉลี่ยของตําแหน่งข้าราชการพลเรือนสามัญ มาเพื่อส่วนราชการทราบและถือปฏิบัติ ความแจ้งแล้ว นั้น

          บัดนี้ ก.พ. ได้พิจารณาเห็นว่า เพื่อให้การกําหนดตําแหน่งเป็นไปอย่างเหมาะสมและมีประสิทธิภาพ อาศัยอํานาจตามความในมาตรา 47 แห่งพระราชบัญญัติระเบียบข้าราชการพลเรือน พ.ศ. 2551 ก.พ. จึงมีมติปรับปรุงหลักเกณฑ์และเงื่อนไขการกําหนดตําแหน่งประเภทวิชาการ ดังนี้

                    1. ยกเลิกหลักเกณฑ์และเงื่อนไขการกําหนดตําแหน่งประเภทวิชาการ ระดับเชี่ยวชาญ ด้านการบริหารทรัพยากรบุคคล ในส่วนราชการระดับกระทรวง ที่กําหนดในข้อ 3.1.3 ในสิ่งที่ส่งมาด้วยของหนังสือที่อ้างถึง 1 และให้ใช้หลักเกณฑ์และเงื่อนไขการกําหนดตําแหน่ง ตามสิ่งที่ส่งมาด้วย 1 แทน

                    2. กําหนดหลักเกณฑ์และเงื่อนไขการกําหนดตําแหน่งประเภทวิชาการ ระดับเชี่ยวชาญ ด้านการบริหารทรัพยากรบุคคล และด้านตรวจสอบภายใน ระดับกรม เพิ่มเติม ตามสิ่งที่ส่งมาด้วย 2 และ 3 ตามลําดับ

                    3. การกําหนดตําแหน่ง ประเภทวิชาการ สําหรับตําแหน่งนักวิชาการตรวจสอบภายใน ให้ใช้หลักเกณฑ์และเงื่อนไขการกําหนดตําแหน่ง ตามสิ่งที่ส่งมาด้วย 4

          ทั้งนี้ หลักเกณฑ์และเงื่อนไขการกําหนดตําแหน่งที่มิได้มีการปรับปรุงแก้ไข ยังคงให้ถือปฏิบัติตามหลักเกณฑ์และเงื่อนไขที่ ก.พ. กําหนดตามหนังสือที่อ้างถึง 1 - 4 แล้วแต่กรณี

          จึงเรียนมาเพื่อโปรดทราบและถือปฏิบัติ ทั้งนี้ ได้แจ้งให้กรมและจังหวัดทราบด้วยแล้ว


ผู้มีอํานาจลงนาม - ขอแสดงความนับถือ

 

(นายนนทิกร กาญจนะจิตรา)

เลขาธิการ ก.พ.


อื่นๆ - สํานักพัฒนาระบบจําแนกตําแหน่งและค่าตอบแทน

โทร. 0 2547 1972 0 2547 1977

0 2547 1000 ต่อ 8136

โทรสาร 0 2547 1439
ด่วนที่สุด

ที่ นร 1008.1/ว 30                                                                   

สํานักงาน ก.พ. 

ถนนพิษณุโลก กทม. 10300

26 ธันวาคม 2554

 

เรื่อง     การกําหนดอัตราเงินเดือนสําหรับคุณวุฒิที่ ก.พ. รับรอง

เรียน    (เวียนกระทรวง กรม และจังหวัด)

อ้างถึง   หนังสือสํานักงาน ก.พ. ด่วนที่สุด ที่ นร 1008.1/ว 31 ลงวันที่ 17 กันยายน 2553


อื่นๆ -           ตามหนังสือที่อ้างถึง ก.พ. ได้กําหนดอัตราเงินเดือนสําหรับคุณวุฒิที่ ก.พ. รับรองเพื่อการบรรจุและแต่งตั้งเป็นข้าราชการพลเรือนสามัญใหม่ โดยปรับอัตราเงินเดือนให้สูงขึ้น และนําอัตราเงินเดือนแบบช่วงมาใช้ ตลอดจนกําหนดอัตราเงินเดือนสําหรับผู้ที่ได้รับการบรรจุและแต่งตั้งเป็นข้าราชการพลเรือนสามัญก่อนวันที่ 1 ตุลาคม 2553 เพื่อให้ส่วนราชการถือปฏิบัติ ความแจ้งแล้ว นั้น

          บัดนี้ ก.พ. พิจารณาเห็นว่า เพื่อให้เกิดความเป็นธรรมในการปรับปรุงระบบเงินเดือนแรกบรรจุ ก.พ. จึงมีมติกําหนดหลักเกณฑ์และวิธีการกําหนดอัตราเงินเดือนสําหรับคุณวุฒิที่ ก.พ. รับรอง เพื่อการบรรจุและแต่งตั้งข้าราชการพลเรือนสามัญเพิ่มเติม ดังนี้

                    1. เพิ่มสายงาน "จิตวิทยาคลินิก" ในสิ่งที่ส่งมาด้วยของหนังสือที่อ้างถึง (เอกสารแนบท้าย 2 (ก)) เป็นสายงานที่ ก.พ. กําหนดให้ส่วนราชการอาจใช้เป็นปัจจัยหนึ่งในการพิจารณาให้ผู้ได้รับการบรรจุและแต่งตั้งให้ดํารงตําแหน่งในสายงานนั้นได้รับเงินเดือนตามคุณวุฒิตามช่วงเงินเดือน โดยให้มีผลใช้บังคับตั้งแต่วันที่ 1 ตุลาคม 2554 เป็นต้นไป

                    2. ให้ข้าราชการพลเรือนสามัญผู้ดํารงตําแหน่งในสายงานวิชาการสถิติที่มีคุณวุฒิเพิ่มขึ้นหรือสูงขึ้นก่อนวันที่ 1 ตุลาคม 2553 โดยคุณวุฒิที่เพิ่มขึ้นหรือสูงขึ้นนั้นเป็นคุณวุฒิที่ตรงตามมาตรฐานกําหนดตําแหน่งเดิมของสายงานสถิติเศรษฐสังคม สายงานวิชาการสถิติ และสายงานนักสถิติ ตามพระราชบัญญัติระเบียบข้าราชการพลเรือน พ.ศ. 2535 และไม่ได้รับเงินเดือนเพิ่มขึ้นตามคุณวุฒิ เนื่องจากคุณวุฒิที่เพิ่มขึ้นหรือสูงขึ้นไม่ตรงตามมาตรฐานกําหนดตําแหน่งที่ออกตามพระราชบัญญัติระเบียบข้าราชการพลเรือน พ.ศ. 2551 (มาตรฐานกําหนดตําแหน่งที่ใช้บังคับตั้งแต่วันที่ 11 ธันวาคม 2551 ถึงวันที่ 30 มิถุนายน 2554) ให้ได้รับเงินเดือนเพิ่มขึ้นตามคุณวุฒิที่เพิ่มขึ้นหรือสูงขึ้นตั้งแต่วันที่ 1 ตุลาคม 2553 ตามข้อ 3 ในสิ่งที่ส่งมาด้วยของหนังสือที่อ้างถึง

          จึงเรียนมาเพื่อโปรดทราบและถือปฏิบัติต่อไป ทั้งนี้ ได้แจ้งให้กรมและจังหวัดทราบด้วยแล้ว


ผู้มีอํานาจลงนาม - ขอแสดงความนับถือ

 

(นายนนทิกร กาญจนะจิตรา)

เลขาธิการ ก.พ.


อื่นๆ - โครงการปรับระบบค่าตอบแทนฯ

โทร. 0 2547 1363 0 2 547 1379

โทรสาร 0 2547 1362
ประกาศธนาคารแห่งประเทศไทย

ที่ สกง. 69/2561

เรื่อง กําหนดการออกพันธบัตรธนาคารแห่งประเทศไทย อายุไม่เกิน 15 วัน

ในเดือนตุลาคม 2561

----------------------------------------


อื่นๆ - 1. เหตุผลในการออกประกาศ

          เพื่อกําหนดแผนการออกพันธบัตรแห่งประเทศไทย อายุไม่เกิน 15 วัน ในเดือนตุลาคม 2561


อื่นๆ - 2. อํานาจตามกฎหมาย

          เพื่ออนุวัตตามข้อ 2 แห่งระเบียบธนาคารแห่งประเทศไทย ที่  สกง. 1/2560 ว่าด้วยการออกพันธบัตรธนาคารแห่งประเทศไทย


อื่นๆ - 3. เนื้อหา

          ธนาคารแห่งประเทศไทยได้กําหนดแผนการประมูลพันธบัตรธนาคารแห่งประเทศไทย อายุไม่เกิน 15 วัน ดังนี้



|  |  |  |  |  |
| --- | --- | --- | --- | --- |
| รุ่นที่ | วงเงิน(ล้านบาท) | ประมูลวันที่ | วันที่ชําระเงิน - วันครบกําหนด | อายุ(วัน) |
| พ. 40/15/61 | 35,000 | 5 ตุลาคม 2561 | 9/10/61 – 24/10/61 | 15 |


อื่นๆ - 4. วันเริ่มต้นบังคับใช้

          ตั้งแต่วันที่ 4 ตุลาคม 2561


ผู้มีอํานาจลงนาม - ประกาศ ณ วันที่ 3 ตุลาคม 2561

 

(นางสาววชิรา อารมณ์ดี)

ผู้ช่วยผู้ว่าการ สายตลาดการเงิน

ผู้ว่าการแทน

ธนาคารแห่งประเทศไทย
ที่ นร 1004/ว 24                                                                   

สํานักงาน ก.พ.

ถนนพิษณุโลก กทม. 10300

22 กรกฎาคม 2553

 

เรื่อง     หลักเกณฑ์ วิธีการและเงื่อนไขการบรรจุบุคคลทีมีความรู้ ความสามารถ และความชํานาญงานสูง เข้ารับราชการ

เรียน    (เวียนกระทรวง กรม และจังหวัด)

สิ่งที่ส่งมาด้วย    1. หลักเกณฑ์การเทียบประสบการณ์เพื่อบรรจุบุคคลที่มีความรู้ ความสามารถและความชํานาญงานสูง เข้ารับราชการ

            2. ขั้นตอนและวิธีการบรรจุบุคคลที่มีความรู้ ความสามารถ และความชํานาญงานสูงเข้ารับราชการ

            3. แบบขอรับการบรรจุเข้ารับราชการตามมาตรา 56

            4. แบบรายงานการบรรจุบุคคลที่มีความรู้ ความสามารถและความชํานาญงานสูงเข้ารับราชการ


อื่นๆ -           ด้วยพระราชบัญญัติระเบียบข้าราชการพลเรือน พ.ศ. 2551 มาตรา 56 บัญญัติว่ากระทรวงหรือกรมใดมีเหตุผลและความจําเป็นอย่างยิง จะบรรจุบุคคลที่มีความรู้ ความสามารถและความชํานาญงานสูง เข้ารับราชการและแต่งตั้งให้ดํารงตําแหน่งประเภทวิชาการ ระดับชํานาญการ ชํานาญการพิเศษ เชี่ยวชาญ หรือทรงคุณวุฒิ หรือตําแหน่งประเภททั่วไป ระดับทักษะพิเศษก็ได้ ทั้งนี้ ตามหลักเกณฑ์ วิธีการและเงื่อนไขที ก.พ.กําหนด

          เพื่ออนุวัตให้เป็นไปตามมาตรา 56 ดังกล่าว ก.พ. จึงกําหนดหลักเกณฑ์ วิธีการและเงื่อนไขการบรรจุบุคคลที่มีความรู้ ความสามารถ และความชํานาญงานสูง เข้ารับราชการไว้ดังต่อไปนี้

          1. ส่วนราชการมีเหตุผลและความจําเป็นอย่างยิงที่จะต้องได้บุคคลที่มีความรู้ความสามารถ และความชํานาญงานสูง มาปฏิบัติงานในตําแหน่งที่ไม่สามารถสรรหาบุคคลในระบบราชการได้

          2.บุคคลที่จะรับการบรรจุต้องไม่เคยรับราชการมาก่อน และต้องมีคุณสมบัติทั่วไปและไม่มีลักษณะต้องห้าม หรือได้รับการยกเว้นกรณีที่มีลักษณะต้องห้ามตามมาตรา 36

          3. บุคคลทีจะรับการบรรจุต้องมีคุณสมบัติตรงตามคุณสมบัติเฉพาะสําหรับตําแหน่งนั้นตามมาตรฐานกําหนดตําแหน่งสําหรับตําแหน่งประเภทวิชาการระดับปฏิบัติการหรือตําแหน่งประเภททั่วไป ระดับปฏิบัติงานแล้วแต่กรณี

          4. บุคคลที่จะรับการบรรจุให้ดํารงตําแหน่งประเภทใด ระดับใด ให้เป็นไปตามหลักเกณฑ์การเทียบประสบการณ์ ตามสิงที่ส่งมาด้วย 1

          5. การบรรจุบุคคลที่่มีความรู้ ความสามารถ และความชํานาญงานสูงเข้ารับราชการ นั้น ให้ส่วนราชการดําเนินการตามขั้นตอนและวิธีการตามสิ่งที่ส่งมาด้วย 2 โดยให้ผู้นั้นยืนแบบขอรับการบรรจุตามสิ่งที่ส่งมาด้วย 3 

          6. การให้ได้รับเงินเดือน ให้ได้รับเงินเดือนตามอัตราค่าจ้างหรือเงินเดือนที่ได้รับครั้งสุดท้ายก่อนที่จะได้รับการบรรจุเข้ารับราชการ แต่ทั้งนี้ต้องไม่ต่ํากว่าค่ากึ่งกลางของเงินเดือนขั้นต่ําขั้นสูงของระดับที่ได้รับแต่งตั้งและไม่เกินเงินเดือนขั้นสูงของประเภทตําแหน่งสายงานและระดับตามที ก.พ.กําหนดด้วย

          7. การบรรจุและแต่งตั้งบุคคลเข้ารับราชการตามมาตรา 56 จะต้องมีเงื่อนไขกําหนดให้บุคคลนั้นปฏิบัติราชการในส่วนราชการนั้นเป็นเวลาไม่น้อยกว่า 2 ปี โดยห้ามโอนไปส่วนราชการอื่น

          8. เมื่อได้ดําเนินการบรรจุบุคคลที่มีความรู้ ความสามารถและความชํานาญงานสูงเข้ารับราชการเสร็จสิ้นแล้วในแต่ละครั้ง ให้รายงานผลการดําเนินการไปยังสํานักงานก.พ. ทุกครั้งตามแบบรายงานตามสิ่งที่ส่งมาด้วย 4

          จึงเรียนมาเพื่อโปรดทราบและถือปฏิบัติต่อไป ทั้งนี้ ได้แจ้งให้กรมและจังหวัดทราบด้วยแล้ว


ผู้มีอํานาจลงนาม - ขอแสดงความนับถือ

 

(นางเบญจวรรณ สร่างนิทร)

เลขาธิการ ก.พ.


อื่นๆ - ศูนย์สรรหาและเลือกสรร

โทร. 0 2547 1941 - 46

โทรสาร 0 2547 1954
ที่ นร 1008/ว 26                                                                   

สํานักงาน ก.พ.

ถนนพิษณุโลก กทม. 10300

17 สิงหาคม 2553

 

เรื่อง     การปรับปรุงมาตรฐานกําหนดตําแหน่งสายงานตรวจราชการกระทรวง

เรียน    (เวียนกระทรวง กรม และจังหวัด)

อ้างถึง   หนังสือสํานักงาน ก.พ. ที่ นร 1008/ว 10 ลงวันที่ 11 ธันวาคม 2551

สิ่งที่ส่งมาด้วย    มาตรฐานกําหนดตําแหน่งสายงานตรวจราชการกระทรวง ฉบับแก้ไขเพิ่มเติมครั้งที่ 2  วันที่ 1 กันยายน 2553


อื่นๆ -           ตามที่ ก.พ. ได้จัดทํามาตรฐานกําหนดตําแหน่งตามมาตรา 48 แห่งพระราชบัญญัติระเบียบข้าราชการพลเรือน พ.ศ. 2551 จํานวน 245 สายงาน และได้แจ้งให้ส่วนราชการทราบและถือปฏิบัติตามหนังสือที่อ้างถึงแล้ว นั้น

          บัดนี้ ก.พ. ได้พิจารณามีมติให้ปรับปรุงมาตรฐานกําหนดตําแหน่งสายงานตรวจราชการกระทรวง โดยยกเลิกคุณสมบัติเฉพาะสําหรับตําแหน่งที่กําหนดว่า "ดํารงตําแหน่งประเภทอํานวยการ ระดับสูง ไม่น้อยกว่า 3 ปี หรือตําแหน่งประเภทอํานวยการ ระดับสูง และประเภทอํานวยการ ระดับต้น รวมกันไม่น้อยกว่า 3 ปี" ทั้งนี้ ตามมาตรฐานกําหนดตําแหน่งสายงานตรวจราชการกระทรวงที่ส่งมาด้วย โดยให้มีผลใช้บังคับตั้งแต่วันที่ 1 กันยายน 2553 เป็นต้นไป

          อนึ่ง สําหรับข้าราชการพลเรือนสามัญที่ดํารงตําแหน่งประเภทอํานวยการ ระดับสูง มาแล้วไม่น้อยกว่า 3 ปี หรือดํารงตําแหน่งประเภทอํานวยการ ระดับสูง และประเภทอํานวยการ ระดับต้น รวมกันมาแล้วไม่น้อยกว่า 3 ปี อยู่ก่อนวันที่ 1 กันยายน 2553 ยังคงมีสิทธิที่จะได้รับการพิจารณาคัดเลือกเพื่อแต่งตั้งให้ดํารงตําแหน่งผู้ตรวจราชการกระทรวงได้ จนกว่าสํานักงาน ก.พ. จะศึกษาแนวทางการกําหนดตําแหน่งเพื่อรองรับทางก้าวหน้าสําหรับผู้ได้รับผลกระทบโดยเฉพาะในสํานักงานปลัดกระทรวงที่ไม่มีตําแหน่งประเภทบริหาร ระดับต้น หรือประเภทวิชาการ ระดับทรงคุณวุฒิ รองรับแล้วเสร็จ

          จึงเรียนมาเพื่อโปรดทราบและถือปฏิบัติต่อไป ทั้งนี้ ได้แจ้งให้กรมและจังหวัดทราบด้วยแล้ว


ผู้มีอํานาจลงนาม - ขอแสดงความนับถือ

 

(นางเบญจวรรณ สร่างนิทร)

เลขาธิการ ก.พ.


อื่นๆ - สํานักพัฒนาระบบจําแนกตําแหน่งและค่าตอบแทน

โทร. 0 2547 1000 ต่อ 8120, 8133, 8111 

โทรสาร 0 2547 1439
ที่ นร 1013/ว 27                                                                   

สํานักงาน ก.พ.

ถนนพิษณุโลก กทม. 10300

27 สิงหาคม 2553

 

เรื่อง     หลักเกณฑ์และวิธีการเพิ่มพูนประสิทธิภาพและเสริมสร้างแรงจูงใจแก่ข้าราชการพลเรือนสามัญ

เรียน    (เวียนกระทรวง กรม และจังหวัด)

สิ่งที่ส่งมาด้วย    1. หลักเกณฑ์และวิธีการเพิ่มพูนประสิทธิภาพและเสริมสร้างแรงจูงใจแก่ข้าราชการพลเรือนสามัญ

2. กรอบสาระของหลักสูตรกลาง


อื่นๆ -           ด้วยพระราชบัญญัติระเบียบข้าราชการพลเรือน พ.ศ. 2551 มาตรา 72 บัญญัติให้ส่วนราชการมีหน้าที่ดําเนินการให้มีการเพิ่มพูนประสิทธิภาพและเสริมสร้างแรงจูงใจแก่ข้าราชการพลเรือนสามัญ เพื่อให้ข้าราชการพลเรือนสามัญมีคุณภาพ คุณธรรม จริยธรรม คุณภาพชีวิต มีขวัญและกําลังใจในการปฏิบัติราชการให้เกิดผลสัมฤทธิ์สูงต่อภารกิจของรัฐ ทั้งนี้ ตามหลักเกณฑ์และวิธีการที่ ก.พ. กําหนด

          เพื่ออนุวัตให้เป็นไปตามมาตรา 72 แห่งพระราชบัญญัติระเบียบข้าราชการพลเรือน พ.ศ. 2551 ก.พ. จึงกําหนดหลักเกณฑ์และวิธีการเพิ่มพูนประสิทธิภาพและเสริมสร้างแรงจูงใจแก่ข้าราชการพลเรือนสามัญตามสิ่งที่ส่งมาด้วย 1 และกรอบสาระของหลักสูตรกลางตามสิ่งที่ส่งมาด้วย 2

          จึงเรียนมาเพื่อโปรดทราบและถือปฏิบัติต่อไป ทั้งนี้ ได้แจ้งให้กรมและจังหวัดทราบด้วยแล้ว


ผู้มีอํานาจลงนาม - ขอแสดงความนับถือ

 

(นางเบญจวรรณ สร่างนิทร)

เลขาธิการ ก.พ.


อื่นๆ - สถาบันพัฒนาข้าราชการพลเรือน

โทร 0 2547 1000 ต่อ 1743 1788 และ 1797

โทรสาร 0 2547 1783
ที่ นร 1013.7/ว 28                                                                

สํานักงาน ก.พ.

ถนนพิษณุโลก กทม. 10300

30 สิงหาคม 2553

 

เรื่อง     การจัดตั้งกลุ่มงานคุ้มครองจริยธรรมตามประมวลจริยธรรมข้าราชการพลเรือน

เรียน    (เวียนกระทรวง กรม และจังหวัด)

อ้างถึง   หนังสือสํานักงาน ก.พ. ที่ นร 1013.7/ว 32 ลงวันที่ 22 ธันวาคม 2552

สิ่งที่ส่งมาด้วย    สําเนาหนังสือสํานักเลขาธิการคณะรัฐมนตรี ด่วนที่สุด ที่ นร 0506/8699 ลงวันที่ 31 พฤษภาคม 2553


อื่นๆ -           ตามหนังสือที่อ้างถึง สํานักงาน ก.พ. ได้จัดส่งประมวลจริยธรรมข้าราชการพลเรือน พร้อมกับแจ้งแนวทางการจัดตั้งกลุ่มงานคุ้มครองจริยธรรมของส่วนราชการขึ้นภายในหน่วยงานการเจ้าหน้าที่ ตามมติคณะรัฐมนตรี เมื่อวันที่ 25 สิงหาคม 2552 มาเพื่อถือปฏิบัติ ความแจ้งแล้ว นั้น

          บัดนี้ คณะรัฐมนตรีได้มีมติเมื่อวันที่ 25 พฤษภาคม 2553 เห็นชอบเกี่ยวกับการจัดตั้งกลุ่มงานคุ้มครองจริยธรรมของส่วนราชการและจังหวัดใหม่ ดังนี้

          1. ให้เปลี่ยนศูนย์ประสานราชการใสสะอาดของส่วนราชการและจังหวัดหรือหน่วยงานที่รับผิดชอบภารกิจด้านการส่งเสริมคุณธรรม จริยธรรม และธรรมาภิบาล เป็นกลุ่มงานคุ้มครองจริยธรรมของส่วนราชการและจังหวัด

          2. ให้กลุ่มงานคุ้มครองจริยธรรมของส่วนราชการและจังหวัด ปฏิบัติงานภายใต้การกํากับดูแลของเลขานุการคณะกรรมการจริยธรรมประจําส่วนราชการและจังหวัด

          ทั้งนี้ รายละเอียดปรากฏตามสิ่งที่ส่งมาด้วย

          จึงเรียนมาเพื่อโปรดทราบและถือปฏิบัติต่อไป ทั้งนี้ ได้แจ้งให้กรมและจังหวัดทราบด้วยแล้ว


ผู้มีอํานาจลงนาม - ขอแสดงความนับถือ

 

(นางเบญจวรรณ สร่างนิทร)

เลขาธิการ ก.พ.


อื่นๆ - สถาบันพัฒนาข้าราชการพลเรือน

ศูนย์ส่งเสริมจริยธรรม

โทรศัพท์ 0 2547 1724, 1706, 1710

โทรสาร 0 2547 1727
ที่ นร 1012/ว 29                                                                   

สํานักงาน ก.พ.

ถนนพิษณุโลก กทม. 10300

7 กันยายน 2553

 

เรื่อง     ซักซ้อมความเข้าใจเกี่ยวกับการประเมินผลการปฏิบัติราชการของข้าราชการผู้ได้รับมอบหมายให้ไปช่วยราชการหรือปฏิบัติราชการในส่วนราชการหรือหน่วยงานอื่น

เรียน    (เวียนกรม และจังหวัด)

อ้างถึง   1. หนังสือสํานักงาน ก.พ. ที่ นร 1012/ว 20 ลงวันที่ 7 กันยายน 2553

             2. หนังสือสํานักเลขาธิการคณะรัฐมนตรี ที่ นร 0205/ว 159 ลงวันที่ 3 กันยายน 2544

             3. หนังสือสํานักเลขาธิการคณะรัฐมนตรี ด่วนที่สุด ที่ นร 0205/ว 73 ลงวันที่ 10 พฤษภาคม 2545


อื่นๆ -           ด้วยส่วนราชการขอหารือเกี่ยวกับหลักเกณฑ์และวิธีการประเมินผลการปฏิบัติราชการของข้าราชการผู้ได้รับมอบหมายให้ไปช่วยราชการ หรือปฏิบัติราชการในส่วนราชการ หรือหน่วยงานอื่น ตามหนังสือที่อ้างถึง 1 ว่า หัวหน้าส่วนราชการ หรือหัวหน้าหน่วยงานอื่นที่ข้าราชการพลเรือนสามัญผู้นั้นไปปฏิบัติหน้าที่ราชการอยู่ด้วย จะสามารถประเมินผลการปฏิบัติราชการของข้าราชการผู้นั้นได้หรือไม่

          ก.พ. ได้พิจารณาแล้ว จึงเห็นควรซักซ้อมความเข้าใจเกี่ยวกับแนวทางปฏิบัติในเรื่องดังกล่าว ดังนี้

          1. กรณีที่ส่วนราชการมอบหมายให้ข้าราชการพลเรือนสามัญไปช่วยราชการ หมายถึง การสั่งในลักษณะยืมตัวไปปฏิบัติงานในส่วนราชการอื่น หรือต่างกรม และกรณีที่ส่วนราชการมอบหมายให้ข้าราชการพลเรือนสามัญไปปฏิบัติราชการในหน่วยงานอื่น หมายถึง การมอบหมายให้ข้าราชการไปปฏิบัติงานในพื้นที่ จังหวัด หรือหน่วยงานอื่นภายในกรมเดียวกัน

          2. กรณีที่ส่วนราชการมีคความจําเป็นและมอบหมายให้ข้าราชการผู้ดํารงตําแหน่งประเภทวิชาการและประเภททั่วไป ไปปฏิบัติงานในพื้นที่ จังหวัด หรือหน่วยงานอื่นภายในกรมเดียวกัน หัวหน้าส่วนราชการควรพิจารณามอบหมายให้หัวหน้าหน่วยงานที่ข้าราชการผู้นั้นปฏิบัติราชการอยู่ด้วย เป็นผู้ประเมินผลการปฏิบัติราชการ ตามข้อ 2 (11) ของหนังสือที่อ้างถึง 1

          อนึ่ง เพื่อให้การใช้อัตรากําลังเป็นไปอย่างมีประสิทธิภาพ ตรงตามหน้าที่ความรับผิดชอบของตําแหน่งและสอดคล้องกับภารกิจของส่วนราชการ อ.ก.พ. กระทรวง สามารถพิจารณาเกลี่ยอัตรากําลัง หรือปรับปรุงการกําหนดตําแหน่งในส่วนราชการนั้น ๆ ให้เหมาะสม แทนการพิจารณาสั่งให้ไปช่วยราชการ หรือมอบหมายให้ไปปฏิบัติงานที่อื่น หากจะสั่งไปช่วยราชการ ควรคํานึงถึงมติคณะรัฐมนตรี ตามหนังสือที่อ้างถึง 2 และ 3 ด้วย

          จึงเรียนมาเพื่อโปรดทราบและถือปฏิบัติต่อไป


ผู้มีอํานาจลงนาม - ขอแสดงความนับถือ

 

(นางเบญจวรรณ สร่างนิทร)

เลขาธิการ ก.พ.


อื่นๆ - สํานักวิจัยและพัฒนาระบบงานบุคคล

โทร. 0 2547 1831

โทรสาร 0 2547 1868
ที่ นร 1008/ว 30                                                                   

สํานักงาน ก.พ.

ถนนพิษณุโลก กทม. 10300

15 กันยายน 2553

 

เรื่อง     หลักเกณฑ์และเงื่อนไขการเทียบตําแหน่งอย่างอื่นเท่ากับการดํารงตําแหน่งข้าราชการพลเรือนสามัญตามพระราชบัญญัติระเบียบข้าราชการพลเรือน พ.ศ. 2551

เรียน    (เวียนกระทรวง กรม จังหวัด)

สิ่งที่ส่งมาด้วย    หลักเกณฑ์และเงื่อนไขการเทียบตําแหน่ง


อื่นๆ -           ตามที่ ก.พ. ได้จัดทํามาตรฐานกําหนดตําแหน่งตามความในมาตรา 48 แห่งพระราชบัญญัติระเบียบข้าราชการพลเรือน พ.ศ. 2551 และแจ้งให้ส่วนราชการทราบและถือปฏิบัติ นั้น

          โดยที่มาตรฐานกําหนดตําแหน่งดังกล่าวได้กําหนดคุณสมบัติเฉพาะสําหรับตําแหน่งเกี่ยวกับการดํารงตําแหน่งใดตําแหน่งหนึ่งมาแล้ว หรือตําแหน่งอย่างอื่นที่เทียบเท่าตามหลักเกณฑ์และเงื่อนไขที่ ก.พ. กําหนด ก.พ. จึงกําหนดหลักเกณฑ์และเงื่อนไขการเทียบตําแหน่งอย่างอื่นเท่ากับการดํารงตําแหน่งข้าราชการพลเรือนสามัญตามพระราชบัญญัติระเบียบข้าราชการพลเรือน พ.ศ. 2551 ตามสิ่งที่ส่งมาด้วย

          จึงเรียนมาเพื่อโปรดทราบและถือปฏิบัติต่อไป ทั้งนี้ ได้แจ้งให้กรมและจังหวัดทราบด้วยแล้ว


ผู้มีอํานาจลงนาม - ขอแสดงความนับถือ

 

(นางเบญจวรรณ สร่างนิทร)

เลขาธิการ ก.พ.


อื่นๆ - สํานักพัฒนาระบบจําแนกตําแหน่งและค่าตอบแทน

โทร. 0 2547 1000 ต่อ 8115, 8116

โทรสาร 0 2547 1439
ด่วนที่สุด

ที่ นร 1008.1/ว 31                                                                

สํานักงาน ก.พ.

ถนนพิษณุโลก กทม. 10300

17 กันยายน 2553

 

เรื่อง     การกําหนดอัตราเงินเดือนสําหรับคุณวุฒิที่ ก.พ. รับรอง 

เรียน    (เวียนกระทรวง กรม และจังหวัด)

อ้างถึง   1. หนังสือสํานักงาน ก.พ. ที่ นร 1004.3/ว 14 ลงวันที่ 11 ธันวาคม 2551

             2. หนังสือสํานักงาน ก.พ. ที่ นร 1004.3/179 ลงวันที่ 9 มิถุนายน 2553

             3. หนังสือสํานักงาน ก.พ. ที่ นร 1004.3/199 - 200 ลงวันที่ 23 มิถุนายน 2553

สิ่งที่ส่งมาด้วย    หลักเกณฑ์และวิธีการกําหนดอัตราเงินเดือนสําหรับคุณวุฒิที่ ก.พ. รับรอง เพื่อการบรรจุและแต่งตั้งเป็นข้าราชการพลเรือนสามัญ


อื่นๆ -           ตามหนังสือที่อ้างถึง ก.พ. ได้กําหนดหลักเกณฑ์ วิธีการรับรองคุณวุฒิและการกําหนดอัตราเงินเดือน รวมทั้งบัญชีอัตราเงินเดือน ระดับตําแหน่ง และประเภทตําแหน่ง ของผู้ได้รับปริญญา ประกาศนียบัตรวิชาชีพ ประกาศนียบัตรผู้ทําการในเรือ หรือคุณวุฒิอย่างอื่นจากสถานศึกษาในประเทศและต่างประเทศ และแจ้งให้ส่วนราชการทราบและถือปฏิบัติ นั้น

          บัดนี้ ก.พ. ได้มีมติให้ยกเลิกบัญชีอัตราเงินเดือน ระดับตําแหน่ง และประเภทตําแหน่ง ของผู้ได้รับปริญญา ประกาศนียบัตรวิชาชีพ ประกาศนียบัตรผู้ทําการในเรือ หรือคุณวุฒิอย่างอื่นจากสถานศึกษาในประเทศและต่างประเทศ ตามหนังสือที่อ้างถึง และกําหนดอัตราเงินเดือนสําหรับคุณวุฒิที่ ก.พ. รับรอง เพื่อการบรรจุและแต่งตั้งเป็นข้าราชการพลเรือนสามัญใหม่ โดยปรับอัตราเงินเดือนให้สูงขึ้น และนําอัตราเงินเดือนแบบช่วงมาใช้ รวมทั้งกําหนดอัตราเงินเดือนสําหรับผู้ที่ได้รับการบรรจุและแต่งตั้งเป็นข้าราชการพลเรือนสามัญก่อนวันที่ 1 ตุลาคม 2553 ทั้งนี้ ตามหลักเกณฑ์และวิธีการ ตามสิ่งที่ส่งมาด้วย

          จึงเรียนมาเพื่อโปรดทราบและถือปฏิบัติต่อไป ทั้งนี้ ได้แจ้งให้กรม และจังหวัดทราบด้วยแล้ว


ผู้มีอํานาจลงนาม - ขอแสดงความนับถือ

 

(นางเบญจวรรณ สร่างนิทร)

เลขาธิการ ก.พ.


อื่นๆ - สํานักพัฒนาระบบจําแนกตําแหน่งและค่าตอบแทน

โทร     0 2547 1982 , 0 2547 1988

          0 2547 1363 , 0 2547 1379

โทรสาร 0 2547 1437
ที่ นร 1012/ว 32                                                                      

สํานักงาน ก.พ.

ถนนพิษณุโลก กทม. 10300

20 กันยายน 2553

 

เรื่อง     กฎ ก.พ. ว่าด้วยการให้ข้าราชการพลเรือนสามัญซึ่งมีอายุครบหกสิบปีบริบูรณ์รับราชการต่อไป (ฉบับที่ 2 ) พ.ศ. 2553 

เรียน    (เวียนกรมและจังหวัด)

อ้างถึง   หนังสือสํานักงาน ก.พ. ที่ นร 1012/ว 24 ลงวันที่ 18 กันยายน พ.ศ. 2552

สิ่งที่ส่งมาด้วย    1. กฎ ก.พ. ว่าด้วยการให้ข้าราชการพลเรือนสามัญซึ่งมีอายุครบหกสิบปีบริบูรณ์รับราชการต่อไป (ฉบับที่ 2 ) พ.ศ. 2553 

                         2. หลักเกณฑ์ในการตรวจสุขภาพทางร่างกายและจิตวิทยาสําหรับข้าราชการพลเรือนสามัญซึ่งมีอายุครบหกสิบปีบริบูรณ์ที่ได้รับราชการต่อไป


อื่นๆ -           ตามหนังสือที่อ้างถึง สํานักงาน ก.พ. ได้ส่งกฎ ก.พ. ว่าด้วยการให้ข้าราชการพลเรือนสามัญซึ่งมีอายุครบหกสิบปีบริบูรณ์รับราชการต่อไป (ฉบับที่ 2 ) พ.ศ. 2553 ไปให้กระทรวง กรม และจังหวัด เพื่อทราบและถือปฏิบัติ นั้น

          บัดนี้ ก.พ. พิจารณาเห็นสมควรแก้ไขเพิ่มเติมกฎ ก.พ. ฉบับดังกล่าว โดยให้เพิ่มความเป็นข้อ 9/1 ดังปรากฏตามสิ่งที่ส่งมาด้วยพร้อมนี้

          อนึ่ง กฎ ก.พ. ฉบับนี้ ได้ประกาศในราชกิจจานุเบกษา ฉบับกฤษฎีกา เล่ม 127 ตอนที่ 55 ก วันที่ 9 กันยายน 2553 แล้ว

          จึงเรียนมาเพื่อโปรดทราบและถือปฏิบัติต่อไป


ผู้มีอํานาจลงนาม - ขอแสดงความนับถือ

 

(นางเบญจวรรณ สร่างนิทร)

เลขาธิการ ก.พ.


อื่นๆ - สํานักวิจัยและพัฒนาระบบงานบุคคล

โทร. 0 2547 1831

โทรสาร 0 2547 1868